દરમિયાન, મુંબઈ બજારમાં આજે સોનાના ૧૦ તોલાના બિસ્કિટના ભાવો રૃ.પાંચ હજાર તૂટી રૃ.૩ લાખની સપાટીની અંદર ઉતરી સાંજે રૃ.૨ લાખ ૯૯ હજાર ૫૦૦ આસપાસ બોલાઈ ગયાના નિર્દેશો હતા. મુંબઈ કરન્સી બજારમાં આજે ડોલરના ભાવો રૃ.૬૧.૩૫ તથા રૃ.૬૧.૪૯ વચ્ચે અથડાઈ છેલ્લે રૃ.૬૧.૪૧ રહ્યા હતા.વિશ્વ બજારમાં ડોલર સામે જાપાનના યેનના ભાવો ઘટી ૭ વર્ષના તળિયે ઉતર્યા છે. અમેરિકામાં ગોલ્ડ ઈટીએફમાં સોનાનું હોલ્ડિંગ ઘટી ૬ વર્ષના તળિયે જતું રહ્યું છે. હવે અમેરિકામાં ગુરૃવારે બહાર પડનારા જોબલેસ કલેઈમ્સના આંકડાઓ તથા શુક્રવારે બહાર પડનારા ઓકટો.ના જોબગ્રોથના આંકડાઓ પર બજારની નજર રહી છે.